จงเสนอไอเดียข้อดีของพ.ร.บ.คืออะไร
พ.ร.บ. รถยนต์ คือประกันภัยรถยนต์ภาคบังคับตามกฎหมายนั่นเองครับ คือใน พ.ร.บ. ปี 2535 ได้ระบุไว้เลยว่า รถทุกชนิดต้องทำพ.ร.บ.ก่อนจึงจะต่อทะเบียนรถได้ แสดงให้เห็นถึงความสำคัญของการทำประกันเพื่อดูแลความปลอดภัยในชีวิตของเรากันมากขึ้น ที่จริงแล้วถือเป็นสวัสดิการขั้นพื้นฐานที่เราควรจะได้รับการดูแลการรักษาพยาบาลในทุกกรณีเมื่อเกิดอุบัติเหตุขึ้น เพราะทุกเสี้ยววินาทีมีความสำคัญต่อทุกชีวิตมากครับ 

ข้อดีของพ.ร.บ.นั้น ไว้เพื่อดูแลค่ารักษาพยาบาลของทั้งคนที่อยู่ในรถคันที่เกิดอุบัติเหตุทั้งฝ่ายผิดและฝ่ายถูกหรือเราเป็นบุคคลที่ 3 ก็ตาม สิทธิ์ที่เราควรต้องรู้ไว้คือ 

ค่าเสียหายเบื้องต้น 
ไม่ต้องรอพิสูจน์ว่าใครผิดใครถูก เราจะได้รับเงินภายใน 7 วัน คนละ 30,000 บาทในกรณีบาดเจ็บ และคนละ 35,000 บาทในกรณีสูญเสียอวัยวะตามหลักเกณฑ์ 

1. ถ้าในกรณีที่ได้รับบาดเจ็บแล้วสูญเสียอวัยวะตามมา จะได้รับคนละไม่เกิน 65,000 บาท 

2. ในกรณีที่เสียชีวิต จะได้รับเงินค่าทำศพคนละ 35,000 บาท 

3. แต่ถ้ารักษาพยาบาลแล้วเสียชีวิตก็จะได้รับค่าชดเชยคนละไม่เกิน 65,000 บาท 

ค่าสินไหมทดแทน คือ เงินชดเชยที่จะได้รับหลังการพิสูจน์ผิดถูกแล้ว และเป็นฝ่ายถูกเท่านั้นที่จะได้รับ 

1. ค่ารักษาพยาบาลเบิกตามจริง หรือไม่เกิน 80,000 บาท 

2. เงินชดเชยในกรณีสูญเสียอวัยวะตามหลักเกณฑ์ 200,000-300,000 บาท 

3. เงินชดเชยกรณีเสียชีวิต/ทุพพลภาพถาวร 300,000 บาท 

4. ค่าชดเชยการรักษาตัว กรณีผู้ป่วยใน วันละ 200 บาท ไม่เกิน 20 วันรวม 4,000 บาท 
รวมค่าสินไหมทดแทนทั้งหมดคนละไม่เกิน 304,000 บาท 

หลักการของ พ.ร.บ. กรณีที่เกิดเหตุกับรถยนต์ 2 คันขึ้นไป ผู้ได้รับบาดเจ็บจะได้รับการดูแลตามประกันของรถแต่ละคันอยู่แล้ว แต่ถ้ามีบุคคลที่ 3 เข้ามาเกี่ยวข้อง แต่ละบริษัทต้องร่วมกันจ่ายค่าเสียหายเบื้องต้นให้กับผู้ที่ได้รับบาดเจ็บครับ
ตลาดการเงิน & ผลิตภัณฑ์และบริการทางการเงิน